Els centres o instal·lacions on es desenvolupin activitats esportives, docents, sanitàries, residencials i altres, i que compleixin determinades característiques (per raó del volum o aforament de persones esperat) han de garantir uns mínims preventius necessaris, entre els quals pot figurar la disponibilitat de DEA.
Alguns exemples són estacions i intercanviadors de transport amb una ocupació igual o superior a 2.000 persones; aeroports amb un volum superior a 5.000 viatgers en hora punta; establiments d'ús docent especialment destinats a persones amb discapacitats físiques, sensorials, intel·lectuals o amb malalties mentals que disposin de més de 200 places, o qualsevol altre establiment d'ús docent que disposi d'una ocupació igual o superior a 2.000 persones.
Podeu consultar el llistat complet a l'Annex III del Decret 30/2015, de 3 de març, del Departament d'Interior.
Sí, la llei permet la instal·lació del DEA en entitats, públiques o privades, i en domicilis particulars.
Si opteu per un DEA fix, heu de saber que:
Disposar d'un DEA fix amb connexió al SEM permet:
L'anàlisi del projecte desenvolupat a la demarcació de Girona apunta que, en cas de voler o haver d'instal·lar un DEA, optar per un DEA mòbil és l'alternativa més cost-eficient.
En aquest sentit, el Departament de Salut ha elaborat unes recomanacions per a la racionalització, optimització i planificació dels recursos públics per donar resposta a les aturades cardíaques (ACR) extra hospitalàries i l'APD a Catalunya.
Per assegurar el funcionament dels DEA, s'han de realitzar inspeccions rutinàries dels equips, i posteriorment a cada episodi en què hagin estat utilitzats, tractant d'avaluar:
El responsable del manteniment del DEA és el titular o representant de l'entitat (pública o privada) que disposa del DEA.
El SEM no es fa càrrec de la provisió, instal·lació i manteniment dels DEA.
El Decret 151/2012 defineix que no és imprescindible haver rebut una formació específica en l'ús del DEA, gràcies al seu disseny senzill i la seguretat que ofereixen, d'aquesta manera s'afavoreix la seva utilització per tothom.
Ara bé, si és possible, es recomana que els reanimadors estiguin capacitats no només per utilitzar un DEA, sinó també per reconèixer les situacions d'emergència, així com també per proporcionar les compressions toràciques fins que es disposi del DEA, així com immediatament després de les descàrregues.
Si representeu una institució/entitat pública, organització o empresa, el SEM pot oferir i donar assessorament i supervisió del pla de formació dirigit a institucions públiques, empreses i primers intervinents per a dur a terme els projectes d'implantació de desfibril·lació, d'acord amb el Decret 151/2012.
Si sou un particular podeu adreçar-vos a les institucions acreditades per la realització de formació acreditada pel Consell català de Ressuscitació (CCR) o bé consultar el llistat de centres acreditats per a la formació.
En cas de voler sol·licitar l'autorització per a operar com a entitat formadora per a l'ús de DEA heu de formalitzar aquest tràmit.
Les entitats, públiques o privades, i els particulars que vulguin disposar d'un DEA han de sol·licitar-ne la instal·lació a una empresa fabricant o distribuïdora d'aquest tipus d'aparells.
Una vegada el tingueu instal·lat i abans d'utilitzar-lo us heu d'inscriure al Registre de desfibril·ladors fora de l'àmbit sanitar i.
La gestió del tràmit implica la signatura d'una declaració responsable que us compromet a:
El SEM pot oferir i donar assessorament i supervisió per a la connexió, dirigit a entitats/institucions públiques i empreses.
Per obtenir una connexió automàtica amb el SEM, envieu un mail a [EMAIL].
El SEM només pot confirmar la ubicació dels DEA fixos que han estat connectats telefònicament amb el Centre Coordinador, element clau per millorar els temps d'inici de l'atenció a les víctimes de l'aturada cardiorespiratòria.